Държавен вестник, бр. 52, 2015 г., стр. 39

БРОЙ  52	
Д Ъ Р Ж А В Е Н  В Е С Т Н И К 	
СТР.  39  
нически носител при условията и по реда на 
глава шеста от Закона за счетоводството, като 
се прави архивно копие на външен носител.
Чл. 66. (1) За текущо отчитане и контрол на 
финансовите си позиции с достатъчно висока 
точност инвестиционният посредник е длъжен 
да разполага по всяко време с необходимото 
програмно и техническо осигуряване.
(2) Писмени сведения за техническото и 
програмното осигуряване по ал. 1 се пред­
ставят на комисията в 14-дневен срок от 
влизането в сила на решението за вписване 
в търговския регистър на дружеството, съот­
ветно на промяната в предмета на дейност, 
след получаване на лиценз за извършване 
на дейност като инвестиционен посредник.
(3) Сведение за промените в програмното 
осигуряване се представят в комисията в 
7-дневен срок от извършването на промените.
(4) Ако техническото или програмното оси­
гуряване не създава достатъчна възможност 
за своевременно, точно и пълно наблюдение 
и надзор върху финансовото състояние на ин­
вестиционния посредник, заместник-председа­
телят може да даде задължителни указания.
Раздел II
Задължение за оповестяване на информа­
цията
Чл. 67. (1) Инвестиционният посредник 
оповестява информация по част осма от Ре­
гламент (ЕС) № 575/2013 на индивидуална 
основа веднъж годишно в срок 90 дни от 
завършването на финансовата година, а в 
срок 180 дни от завършването на финансо­
вата година – съответната информация на 
консолидирана основа. 
(2) Предприятията майки на инвестицион­
ния посредник ежегодно публикуват в пълен 
вид или чрез препратки към равностойна 
информация описание на правната си струк­
тура и управленската и организационната 
структура на групата от институции.
(3) Инвестиционният посредник оповес­
тява цялата или част от информацията по 
ал. 1 с по-малка периодичност по решение 
на заместник-председателя. 
(4) Инвестиционните посредници и пред­
приятията майки оповестяват информацията 
по ал. 1 и 2 най-малко на интернет страни­
цата си.
Чл. 68. (1) Инвестиционният посредник 
оповестява на своята интернет страница ин­
формация относно спазването на изисквания 
на разпоредбите по чл. 24а, ал. 1, чл. 38а, 
ЗПФИ и чл. 18 – 32. 
(2) Инвестиционният посредник разкрива 
публично в годишния си доклад доходността 
на активите, изчислена, като нетната им пе­
чалба се раздели на общото балансово число.
Раздел III
Задължение за представяне на информация 
на комисията от инвестиционните посредници
Чл. 69. (1) Инвестиционният посредник 
представя на комисията на индивидуална и 
консолидирана основа информация за собст­
вения капитал и капиталовите изисквания 
по чл. 92 от Регламент (ЕС) № 575/2013 и 
финансова информация по реда и в сроковете 
чл. 99 – 101 от Регламент (ЕС) № 575/2013. 
(2) За целите на представянето на инфор­
мацията по ал. 1 инвестиционният посредник 
спазва изискванията на техническите стандарти 
за изпълнение по чл. 99, ал. 5 от Регламент 
(ЕС) № 575/2013.
(3) Инвестиционният посредник представя 
информацията по ал. 1 на комисията по реда 
на чл. 99, ал. 5 от Регламент (ЕС) № 575/2013. 
Чл. 70. (1) Инвестиционните посредници, 
които не са лицензирани да предоставят до­
пълнителни услуги по чл. 5, ал. 3, т. 1 ЗПФИ 
и които извършват една или повече инвести­
ционни услуги по чл. 5, ал. 2, т. 1, 2, 4 и/или 
5 ЗПФИ, и които нямат право да държат пари 
и ценни книжа на клиенти и за които по тази 
причина не могат да възникнат задължения 
към клиенти, представят в комисията всяко 
тримесечие до 15-о число на следващия месец 
след изтичане на отчетния период счетоводен 
баланс и отчет за приходите и разходите и 
допълнителни справки по одобрени от замест­
ник-председателя форми.
(2) Инвестиционните посредници с из­
ключение на тези по ал. 1 представят в ко­
мисията всяко тримесечие до 15-о число на 
следващия месец след изтичане на отчетния 
период допълнителни справки по одобрени от 
заместник-председателя форми.
(3) По искане на заместник-председателя 
инвестиционните посредници представят до­
пълнителна информация, включително отчети 
за финансова информация, както и отчет за 
капиталова адекватност и ликвидност, за по-
кратък период.
(4) Инвестиционният посредник представя 
на комисията в срок до 90 дни от завършването 
на финансовата година годишен финансов от­
чет, заверен от регистриран одитор, и консоли­
диран финансов отчет, заверен от регистриран 
одитор, ако изготвят такъв, в срок до 180 дни 
от завършването на финансовата година.
(5) По искане на заместник-председателя 
инвестиционният посредник представя допъл­
нителни сведения и разяснения по отчетите, 
включително аналитични справки по всяка 
позиция.
Чл. 71. Инвестиционният посредник уведо­
мява комисията за случаите, когато насрещни­
те страни, с които са сключени репо-сделки, 
обратно репо-сделки или договори за заем на 
ценни книжа, не спазват ангажиментите си по